Byzantinischer Geschäftsbrief
Material: papyrus
Place: unbekannt
Categories: Geschäftsbrief (νοτάριος an seine Herrin Maria)
Kauf einer Kette
Rückseite: Adresse
καὶ διὰ τοῦ συμμάχου τοῦ εὐλαβ ἄπα Γεωργίου καὶ διὰ τῶν πεμφθέντων 
διὰ τοῦ νοταρίου τοῦ κόμιτος Ἰούστου γραμμάτων, ἔτι μὴν καὶ διὰ τοῦ κυρίου 
Κοσμᾶ γέγραφα τῇ ὑμετέρᾳ δεσποτείᾳ, ὡς τοῦ δεσπότου θεοῦ συνελθόντος 
ηὗρον τὸ χαλαστάριν ὃ καταθυμίως ἐπέταξεν ἡ ὑμετέρα δεσποτεία· 
καὶ μὰ τὸν σωτῆρα θε[ό]ν, ὡς ὁ τοῦτο πωλῶν διεβεβαιώσατο μεθʼ ὅρκου, 
παρεκαλεῖτο πωλῆσαι αὐτό· ἀλλʼ ἐμοῦ παρακαλέσαντος αὐτὸν ἐπὶ προθεσμία[ν] 
ἡμερῶν εἴκοσι  ἀπὸ τότε ἐκ[ώ]λυσα μὴ πραθῆναι ἄλλῃ· καὶ ἐπειδὴ ἔξωθεν 
τῶν ἀκοῶν ὑμῶν ἐτελεύτησεν ὁ μακαρίτης Μηνᾶς πρὸς ὃν τὸ 
ἐπίσταλμα ἐγένετο κα[ὶ] οὐκηὗρον πόθεν τὴν τούτου τιμὴν διδόναι, 
γέγραφα τοσαυτάκις τῇ ἐμῇ δεσποίνῃ· καὶ νῦν τῶν σεβασμίων .ψης 
ἀποδοθέντων μοι ο[ὐ] μ[όνον μετ]ωνόμαζεν κ[α]ὶ ....νεν περὶ τιμῆς, 
ἀλλὰ καὶ ὑπομιμνήσκ[ομ]αι παρὰ τοῦ  ἀνθρώτου τοῦ πωλοῦντ[ος] 
τοῦ .ουλ.ου.ε. .... ὡς μέχρι νῦν ἐλπιδοκοπῶ αὐτὸν ὡς οὔπω 
ἦλθεν ἡ ἀπόκρισις διʼ ἀντιγράφων. παρακληθήτω οὖν ἡ ἐμὴ δέσποινη 
συντόμως δηλῶσαί μοι τὴν ἀπόκρισιν ἢ τὴν τιμὴν τουτέστιν τὰ νο 
ξζ ὡς αὐτὸς ἔφη ὡς ὡρκίσθη κόμες Θεοδόσιος ὁ ταῦτα μὴ δεδωκὼς 
ἢ ἐὰν κελεύει ἀποτάξασθαι ἵνα εὕρω ἀπολογήσασθαι τῷ ἀνθρώπῳ. μὰ τὸν 
γὰρ σωτῆρα θεόν, ὥσπερ ἐπιθυμῶ τυχεῖν τοῦ ἐλέους τοῦ δεσπότου θεοῦ, 
οὕτως ἐπιθυμῶ δουλεῦσαι τοῖς ἐμοῖς δεσπόταις. καὶ τὴν δὲ ἐπιστολήν, καθὼς 
ἐκέλευσεν, πρὸς τὴν κύραν Εὐφημίαν ἕνεκεν τῶν χειροψελλίων γράφω καὶ ἀπὸ
δίδωμι μετὰ καὶ προσκυνήσεως μήπως καὶ μετὰ ταῦτα ζητῆσαι ἔχει σου ἡ δεσποτεία 
καὶ αὐτὰ τὰ χειροψέλλια, θέλων ἐν παντὶ πληρῶσαι τὴν κέλευσιν τῆς ὑμετέρας 
δεσποτείας.  Τῦβι ιζ ιζ ιζ
τῇ ἐμῇ δεσποίνῃ   τῇ κυρᾳ  Κύρος νοτάρι. 
  κυρᾳ Μαρίᾳ